EkBass/fiwiki-20250220-pages-articles huggingface dataset:
Rauman kylpylä

Rauman kylpylä oli vuonna 1821 Rauman terveyslähteelle perustettu kylpylä. Kylpylän perusti arkkiatri Gabriel von Bonsdorff. Paikalla sijaitsi jo edellisellä vuosisadalla tunnettu terveyslähde. Kylpylässä annettiin perinteisiä vesihoitoja. Kylpylää varten perustettiin Raumo Badinrättnings Bolag -niminen osakeyhtiö. Se oli Suomen ensimmäisiä osakeyhtiöitä. Yhtiön osakkeenomistajiksi ei hyväksytty alhaista tai vähemmän valistunutta väkeä (”inga ringare och mindre upplyste Personer”). Raumasta tuli suosittu terveyskylpylä aina Turun paloon 1827 asti. Sen jälkeen kylpyläyhtiön tilanne heikkeni. Jo vuoden 1842 yhtiökokouksessa ehdotettiin, että laitos myytäisiin. Myynnistä päätettiin kuitenkin vasta vuonna 1854, kun rakennukset olivat jo hyvin rapistuneet eivätkä enää tuottaneet lainkaan voittoa osakkaille, vaan yhtiö oli joutunut vaatimaan heiltä vuosittaisia lisämaksuja. Kylpylän rakennukset purettiin 1857. Kaivopuistoksi nimetty alue oli pitkään suosittu ulkoilualue, ja terveyslähde mainittiin 1890 paikallisessa lehdessä. == Katso myös == * Luettelo Suomen ensimmäisistä osakeyhtiöistä == Lähteet == Luokka:Entiset suomalaiset matkailualan yritykset Luokka:Raumalaiset yritykset
Jouko Kokkonen

Jouko Juhani Kokkonen (s. 10. syyskuuta 1950 Lappeenranta) on suomalainen yleisurheilija ja liikuntatieteilijä. Urheilu-uransa aikana hän edusti Helsingin Kisa-Veikkoja ja Lappeenrannan Urheilumiehiä. Kalevan kisoista Kokkonen saavutti 110 metrin aitajuoksusta hopeaa vuonna 1975 ja kolme pronssia vuosina 1976, 1977 ja 1979 ja 400 metrin aitajuoksusta hopeaa vuonna 1977 ja kaksi pronssia vuosina 1968 ja 1978. Viestijuoksun SM-kilpailuissa hän oli mukana voittamassa pikaviestistä kahta hopeaa vuosina 1975 ja 1978 sekä kahta pronssia vuosina 1976 ja 1977. Sisäratojen SM-kilpailuista Kokkonen saavutti pronssia 60 metrin aitajuoksusta vuonna 1969. Ennätyksikseen Kokkonen juoksi 100 metrillä ajan 10,6 vuonna 1977, 200 metrillä ajan 21,9 vuonna 1977, 400 metrllä ajan 48,5 vuonna 1977, 60 metrin aidoissa ajan 8,4 vuonna 1969, 110 metrin aidoissa ajan 14,28 vuonna 1976 ja 400 metrin aidoissa ajan 51,17 vuonna 1977. Virallisiin kilpailuihin hän ei ole osallistunut vuoden 1981 jälkeen. Kokkonen opiskeli 1970-luvulla yliopistossa Provossa Yhdysvalloissa. Myöhemmin hän toimi liikuntatieteiden professorina Brigham Young Universityssä Hawaijilla. == Lähteet == Luokka:Suomalaiset pika-aitajuoksijat Luokka:Suomalaiset 400 metrin aitajuoksijat Luokka:Suomalaiset liikuntatieteilijät Luokka:Vuonna 1950 syntyneet Luokka:Elävät henkilöt
Traneksaamihappo

Traneksaamihappo on aminohappoihin kuuluva orgaaninen yhdiste. Yhdistettä voidaan käyttää verenvuodon hoitamiseen ja ehkäisyyn muun muassa leikkausten yhteydessä. Traneksaamihappo kuuluu WHO:n julkaisemaan tärkeimpien lääkeaineiden luetteloon. ==Ominaisuudet ja käyttö== Huoneenlämpötilassa traneksaamihappo on väritöntä kiteistä ainetta. Yhdiste liukenee hyvin veteen, hieman etanoliin ja on liukenematonta muihin orgaanisiin liuottimiin. Traneksaamihappo sitoutuu plasminogeeniin ja estää sen hydrolyysin aktiiviseksi plasmiiniksi. Tällöin verihyytymien hydrolyysi heikkenee ja tämä estää verenvuotoa. Traneksaamihappoa annostellaan joko oraalisesti tai ruiskeena suoneen. Lääkeainetta käytetään leikkausten ja synnytysten yhteydessä ehkäisemään verenvuotoa sekä runsaan kuukautisvuodon hoitamiseen.. ==Haittavaikutukset== Traneksaamihappo on yleensä hyvin siedetty lääkeaine. Harvinaisia haittavaikutuksia voivat olla huonovointisuus, oksentelu ja ripuli. ==Valmistus== Traneksaamihapon synteesin ensimmäisessä vaiheessa p-syanotolueenin metyyliryhmä hapetetaan karboksyylihapporyhmäksi, jolloin muodostuu p-syanobentsoehappoa. Seuraavassa vaiheessa syanoryhmä pelkistetään aminoryhmäksi vedyttämällä Raney-nikkelin toimiessa katalyyttinä. Viimeisessä vaiheessa aromaattinen rengas pelkistetään vedyttämällä platinan toimiessa katalyyttinä ja tuotteena muodostuu traneksaamihappoa. : ==Lähteet== Luokka:Lääkkeet Luokka:WHO:n tärkeimmät lääkkeet
Falsterin rovastikunta

Falsterin rovastikunta () on rovastikunta Lolland-Falsterin hiippakunnassa Tanskan kansankirkossa. Rovastikunta sijaitsee Guldborgsundin kunnan alueella. Rovastikuntaan kuuluu 30 seurakuntaa (sogn) ja 14 pastoraattia (pastorat). == Pastoraatit == Pastoraatit Falsterin rovastikunnassa Aastrup Pastorat Horbelev-Falkerslev Pastorat Idestrup Pastorat Karleby-Horreby-Sønder Alslev Pastorat Nordvestfalster Pastorat Nørre Alslev-Nørre Kirkeby Pastorat Nørre Ørslev-Systofte-Sønder Kirkeby Pastorat Nykøbing F Pastorat Ønslev-Eskilstrup Pastorat Skelby-Gedesby Pastorat Stubbekøbing-Maglebrænde Pastorat Tingsted Pastorat Torkilstrup-Lillebrænde-Gundslev Pastorat Væggerløse Pastorat == Seurakunnat == Seurakunnat Falsterin rovastikunnassa Brarup Sogn Eskilstrup Sogn Falkerslev Sogn Gedesby Sogn Gedser Sogn Gundslev Sogn Horbelev Sogn Horreby Sogn Idestrup Sogn Karleby Sogn Kippinge Sogn Lillebrænde Sogn Maglebrænde Sogn Nykøbing F Sogn Nørre Alslev Sogn Nørre Kirkeby Sogn Nørre Vedby Sogn Nørre Ørslev Sogn Skelby Sogn Stadager Sogn Stubbekøbing Sogn Systofte Sogn Sønder Alslev Sogn Sønder Kirkeby Sogn Tingsted Sogn Torkilstrup Sogn Væggerløse Sogn Vålse Sogn Ønslev Sogn Aastrup Sogn == Lähteet == == Aiheesta muualla == * Falster Provsti Luokka:Tanskan kansankirkko Luokka:Guldborgsundin kunta
Amarco

Amarco on vuonna 1958 perustettu hyvinkääläinen jousiammunnan erikoisseura. Se perustettiin alun perin Nukarissa, Nurmijärvellä, ja se sai nimensä amerikkalaisesta jousimerkistä. Seuran puheenjohtajana toimii Suomen menestyksekkäin jousiampuja Tomi Poikolainen. Seuran edustajista Tomi Poikolainen voitti henkilökohtaisen olympiakullan vuonna 1980 ja joukkuekilpailussa olympiahopeaa vuonna 1992.Pihlaja, s. 217 Hän voitti Euroopan-mestaruuden henkilökohtaisessa kilpailussa vuonna 1986 ja joukkuekilpailussa vuonna 1994.Pihlaja, s. 223 Seuran ensimmäinen MM-mitalisti oli vuonna 1963 henkilökohtaisen MM-pronssin saavuttanut Marjatta Niemi.Pihlaja, s. 221 Maastoammunnassa Carita Jussila voitti merkkiluokan maailman- ja Euroopan-mestaruuden vuosina 1980, 1982 ja 1986Pihlaja, s. 219, 221, 222, 224 sekä kilpaili myös tauluammunnassa olympiakisoissa.Urheilukunniamme puolustajat, s. 98 Tomi Poikolainen on voittanut 12 kertaa tähtäinjousen tauluammunnan henkilökohtaisen Suomen- mestaruudenPihlaja, s. 225Urheilukunniamme puolustajat, s. 253. Miika Aulio voitti mestaruuden vuonna 2000.Urheilun vuosikirja 20, s. 221 Naisten mestaruuden voitti vuonna 1986 Jutta Vähäoja, joka sittemmin avioitui Tomi Poikolaisen kanssa.Pihlaja, s. 227Urheilukunniamme puolustajat, s, 252-253 Joukkuemestaruuden Amarcon miehet ovat voittaneet vuosina 1965 ja 1998 sekä naiset vuosina 1986 ja 1988.Pihlaja, s. 226, 228Urheilun vuosikirja 20, s. 220 Maasto- ja metsästysammunnassa Carita Jussila on voittanut kolmisenkymmentä Suomen-mestaruutta.Pihlaja, s. 228 == Lähteet == * * * * * === Viitteet === Luokka:Suomalaiset jousiammuntaseurat Luokka:Hyvinkääläiset urheiluseurat Luokka:Vuonna 1958 perustetut urheiluseurat
Painonnosto kesäolympialaisissa 1920 – miesten 60 kg

Vuoden 1920 kesäolympialaisten painonnoston höyhensarjaan otti osaa 14 kilpailijaa. Kilpailun voitti isäntämaa Belgian Frans De Haes. Kilpailu koostui kolmesta osiosta jotka olivat, työntö, yhden käden työntö ja yhden käden tempaus. De Haes sijoittui ensimmäiseksi jokaisessa osiossa. Antwerpenin olympialaiset jäivät hänen viimeisikseen, De Haes menehtyi influenssaan vuonna 1923. == Tulokset == == Lähteet == Luokka:Painonnosto kesäolympialaisissa 1920
Göran Larsson

Stig Axel Göran Larsson (24. toukokuuta 1932 Uppsala – 27. helmikuuta 1989 Haninge) oli ruotsalainen uimari, olympiamitalisti ja Euroopan mestari. Larsson voitti 100 metrin vapaauinnissa olympiapronssia Helsingissä 1952 ja sijoittui 4×200 metrin vapaauintiviestissä neljänneksi.Olympics at Sports- Reference.com Wienin EM-kilpailuista 1950 Larsson voitti kultaa 100 metrin selkäuinnissa ja 4×200 metrin vapaauintiviestissä ja saavutti lisäksi hopeaa 100 metrin vapauinnissa hävittyään ranskalaiselle Alexandre Janylle.http://www.gbrathletics.com/sport/swimec.htm == Lähteet == * Profiili Ruotsin olympiakomitea * Göran Larsson Bio, Stats, and Results Olympics at Sports-Reference.com === Viitteet === == Aiheesta muualla == Luokka:Ruotsalaiset uimarit Luokka:Ruotsalaiset olympiamitalistit Luokka:Vuonna 1932 syntyneet Luokka:Vuonna 1989 kuolleet
Blas de Lezo (F103)

Blas de Lezo (runkonumero F103) on Espanjan laivaston vuonna 2003 vesillelaskettu Álvaro de Bazán -luokan fregatti. == Valmistus == Alus tilattiin Navantialta Ferrolista. Alus laskettiin vesille 16. toukokuuta 2003 kumminaan María José Nuevo Gil de Vergara ja otettiin palvelukseen 16. joulukuuta 2004.Blas de Lezo == Palvelus == Syyskuussa 2005 alus oli ohjusjärjestelmätesteissä Yhdysvalloissa yhdessä Yhdysvaltain laivaston hävittäjien USS Howard ja USS Halsey kanssa. Alus oli vuonna 2007 kaksi kuukautta Ranskan merivoimien lentotukialus Charles de Gaullen taisteluosastossa. Aluksella tapahtui onnettomuus 25. syyskuuta Naton Neptune Warrior harjoituksessa, mutta onnettomuus ei vaatinut uhreja. Aluksen saamat vauriot korjattiin Navantian Ferrolin telakalla, minkä jälkeen se purjehti Tanskaan liittyäkseen Naton pysyvään laivasto-osastoon SNMG-1. Alus korvasi osastossa olleen sisaraluksensa àlvaro de Bazánin. Huhtikuusta 2009 alkaen alus osallistui SNMG-1:n mukana Naton Allied Protector operaatioon Adeninlahdella ja Afrikan sarven alueella. Aluksen miehistö nousi 4. heinäkuuta kahteen merirosvoalukseksi epäilyyn alukseen. Alus lähti 9. huhtikuuta 2012 Ferrolista Yhdysvaltoihin liittyäkseen TF8:aan. Osaston muut alukset olivat USS Dwight D. Eisenhower, Ticonderoga-luokan risteilijä ja kolme Arleigh Burke -luokan hävittäjää. Harjoituksen jälkeen alus liittyi kansainväliseen laivasto-osastoon torjuakseen Karibianmeren huumekauppaa. Alus palasi 31. toukokuuta Ferroliin. Alus lähti 11. kesäkuuta 2013 Rotasta ottaakseen johtoonsa Aksaziin Turkkiin sijoitetun SNMG-2:n. Alus saapui Aksaziin 15. kesäkuuta. Tehtävän aikana alus osallistui operaatio Ocean Shieldiin torjuen Intian valtameren merirosvousta sekä Active Endeavouriin torjuen Välimeren alueen terrorismia. Alus oli 26. heinäkuuta laivastovierailulla Istanbulissa ollen Navantian esittelyaluksena. Elokuun alussa alus palasi kotisatamaansa huollettavaksi. Alus lähti 29. elokuuta Malagaan aloittaen toisen jakson SNMG-2:n mukana osallistuen Brilliant Mariner 2013 harjoitukseen. Álvaro de Bazán vapautti aluksen johtoaluksen tehtävistä Barcelonassa 13. lokakuuta. Alus osallistui lokakuun alussa 2015 Skotlannin vesillä järjestettyyn yhteistoimintaharjoitukseen, minkä jälkeen se osallistui Trident Juncture 2015 harjotiukseen, johon osallistuivat Espanja, Italia ja Portugali. == Lähteet == == Aiheesta muualla == Luokka:Álvaro de Bazán -luokan fregatit
Matti Haikonen

Matti Haikonen (20. tammikuuta 1926 Räisälä – 21. lokakuuta 2006) oli suomalainen jousiammunnan maailmanmestari.Rantala & Siukonen, s. 318-319 Haikonen voitti ensimmäisenä suomalaisena miesjousiampujana maailmanmestaruuden Västeråsissa vuonna 1965 tuloksella 2313.Pihlaja, s. 219 Samoissa kilpailuissa Suomen Maire Lindholm voitti naisten mestaruuden.Pihlaja, s. 221 Miesten joukkuekilpailussa, jossa suomalaisista ampuivat Haikonen, Jorma Sandelin ja Tuomo Virtanen, saavutti Suomi hopeaa.Pihlaja, s. 220 Vuoden 1963 MM-kilpailuissa Helsingissä Haikonen sijoittui 23:nneksi ja vuonna 1967 Amersfoortissa 17:nneksi. Pohjoismaiden- mestaruuskilpailuissa Sandefjordissa 1966 Haikonen voitti kultaa sekä yksilökilpailussa, jossa hän ampui yksinkertaisen FITA-kierroksen maailmanennätyksen 1201, että joukkuekilpailussa. Haikonen sijoittui vuoden 1962 PM-kilpailuissa neljänneksi ja kilpaili myös vuoden 1964 kisoissa. Haikonen voitti Suomen-mestaruuden tauluammunnassa vuonna 1963.Pihlaja, s. 225 Maastoammunnassa hän voitti vaistoluokan mestaruuden vuonna 1957 sekä merkkiluokan mestaruuden vuosina 1962–1964 ja 1967.Pihlaja, s. 226 Huippuvuosinaan hän edusti Lännen Sokerin Jousiampujia.Pihlaja, s. 225–226 Myös hänen vaimonsa Elma Kyllikki Haikonen, o.s. Saari (9. elokuuta 1926 – 9. maaliskuuta 2012) menestyi jousiammunnassa. Haikosten kotikunta oli Säkylä. == Lähteet == * * === Viitteet === Luokka:Suomalaiset jousiampujat Luokka:Vuonna 1926 syntyneet Luokka:Vuonna 2006 kuolleet
Kaasuhybridiauto

Kaasuhybridiauto on auto, joka käyttää polttoaineenaan sekä kaasua (maakaasu tai biokaasu) että bensiiniä (tai dieselöljyä). Auto siis sisältää sekä kaasu- että bensiinitankin. Suomessa myytävät kaasuautot ovat pitkälti kaasuhybridejä. Ajettavuudeltaan kaasuhybridi tuntuu aivan bensa-autolta, eikä käyttäjä huomaa mitään eroa normaaliajossa. Kaasuhybridiautojen yleistyminen on Suomessa todennäköistä, sillä hallitus on linjannut tavoitteekseen, että vuoteen 2030 mennessä Suomessa on 50 000 kaasukäyttöistä autoa. Valtion tavoitteiden lisäksi monet yksityiset toimijat kuten Gasum ja SEAT ovat panostaneet erittäin vahvasti kaasutankkausverkoston sekä kaasuautomallistojen kehittämiseen. Tällä hetkellä SEATilla on Suomen laajin kaasuautomallisto. Myös muun muassa Skodalla ja Audilla on tarjolla kaasuhybridejä. Kaasuhybridien puolesta puhuvat useat asiat. Verrattuna perinteisiin bensiiniin ja dieseliin, on kaasuhybridi vähäpäästöisempi ja kuluttaa vähemmän. Kaasuhybridillä pääsee myös huomattavasti pidemmälle yhdellä tankillisella kuin suurimmalla osalla muita autoja. Lisäksi sekä biokaasun että maakaasun hinnat ovat halvempia kuin bensiinin hinta. Yksi kilo kaasua vastaa noin 1,5 litraa bensiiniä. Kaasuasemia on Suomessa 28 kappaletta ja Gasum avaa lähivuosina 35 lisää. Myös paikalliset pienemmät toimijat avaavat omia kaasuasemiaan ympäri maata. == Lähteet == https://www.kauppalehti.fi/uutiset/seat-leon-kirittaa-kaasuhybridin- myyntia/xZ7Rx552 https://tekniikanmaailma.fi/kommentti-autokauppias-mainitsi- minulle-autotermin-josta-ollut-koskaan-kuullutkaan-seuraavana-aamuna-sama- termi-oli-lehdessa/ ==Aiheesta muualla== SEAT kaasuhybridit Kaasuauton hankinta Kysymyksiä kaasuautoilusta Luokka:Hybridiautot
Alexandre Jany

Alexandre Jany (5. tammikuuta 1929 Toulouse – 18. heinäkuuta 2001 Marseille) oli ranskalainen uimari, olympiamitalisti ja Euroopan mestari. Hän kilpaili olympiatasolla myös vesipallossa. Jany kuului Ranskan 4 × 200 metrin vapaauintiviestijoukkueeseen sen voittaessa olympiapronssia Lontoossa 1948 ja Helsingissä 1952. Hän kilpaili olympialaisissa myös yksilömatkoilla ollen parhaimmillaan Lontoossa vapaauinnissa 100 metrillä viides ja 400 metrillä kuudes. Rooman kesäolympialaissa 1960 Jany kuului Ranskan yhdeksänneksi sijoittuneeseen vesipallojoukkueeseen.Olympics at Sports-Reference.com Sekä Monte Carlon EM-kilpailuista 1947 että Wienin EM-kilpailuista 1950 Jany voitti mestaruudet 100 ja 400 metrin vapaauinneissa sekä sijoittui hopealle 4 × 200 metrin vapaauintiviestissä.http://www.gbrathletics.com/sport/swimec.htm == Lähteet == * === Viitteet === == Aiheesta muualla == Luokka:Ranskalaiset uimarit Luokka:Ranskalaiset olympiamitalistit Luokka:Ranskalaiset vesipalloilijat Luokka:Vuonna 1929 syntyneet Luokka:Vuonna 2001 kuolleet
Itä-Lollandin rovastikunta

Itä-Lollandin rovastikunta ( Lolland Østre Provsti) on rovastikunta Lolland- Falsterin hiippakunnassa Tanskan kansankirkossa. Rovastikunta sijaitsee Guldborgsundin kunnan alueella. Rovastikuntaan kuuluu 20 seurakuntaa (sogn) ja 8 pastoraattia (pastorat). == Pastoraatit == Pastoraatit Itä-Lollandin rovastikunnassa Brydebjerg-Krumsø Pastorat Kettinge-Bregninge Pastorat Majbølle-Vigsnæs Pastorat Nysted-Vantore Pastorat Radsted-Tårs Pastorat Sakskøbing Pastorat Slemminge-Fjelde-Våbensted-Engestofte Pastorat Toreby Pastorat == Seurakunnat == Seurakunnat Itä-Lollandin rovastikunnassa Bregninge Sogn Døllefjelde Sogn Engestofte Sogn Fjelde Sogn Godsted Sogn Herritslev Sogn Kettinge Sogn Majbølle Sogn Musse Sogn Nysted Sogn Radsted Sogn Sakskøbing Sogn Slemminge Sogn Toreby Sogn Tårs Sogn Vantore Sogn Vester Ulslev Sogn Vigsnæs Sogn Våbensted Sogn Øster Ulslev Sogn == Lähteet == == Aiheesta muualla == * Lolland Østre Provsti Luokka:Tanskan kansankirkko Luokka:Guldborgsundin kunta
Corticiaceae

Corticiaceae on taksonomialtaan vanhentunut, mutta käyttökelpoinen sieniheimo. Siinä on arviolta yli 50 000 tutkittua lajia maailmanlaajuisesti. Käytännössä lajit ja suvut saattavat olla hyvinkin kaukana toisistaan. Luokitustä käytetään etenkin kääpämäisten sienien, jotka eivät kuitenkaan ole varsinaisesti kääpiä, tutkimukseen. Corticiaceae-ryhmä sisältää monia metsän ekologian kannalta merkittäviä lajeja, esimerkkinä orvakat. == Lähteet == == Aiheesta muualla == *laji.fi / Suomen Lajitietokeskus Luokka:Sienitiede
WestStar

WestStar on suomalainen monialakonserni. Konsernin emoyhtiö on WestStar Oy. WestStar Oy sijoittaa omistamiinsa tytäryrityksiin pääomaa ja liiketoimintaosaamista pitkäjänteisesti. Konsernilla on liiketoimintaa kone- ja tukkukaupassa, elintarviketeollisuudessa, rahoitusalalla sekä kiinteistöjen hallinnassa ja vuokrauksessa. Konsernin lemmikkieläimiin keskittyneeseen liiketoimintaklusteriin kuuluvat ravi- ja ratsutarvikkeita valmistava ja maahantuova Velj.Wahlstén, Rahulan Rehun lemmikkitarvikemyymäläketju WILLI sekä Kennel-Rehu. Vuonna 2020 WestStar työllisti 132 henkilöä Suomessa. J.W.-Yhtiöt Oy on WestStar-konsernin rahoitusalalla toimiva tytäryhtiö. Yhtiön palveluita ovat kulutusluotot ja yrityslainat. J.W-Yhtiöt on toiminut vuodesta 2006. Vuonna 2019 kuluttaja-asiamies vaati J.W.-yhtiöiden maksettavaksi 50 000 euron uhkasakkoa luottosopimusten harhaanjohtavan markkinoinnin takia. == Lähteet == == Aiheesta muualla == * WestStar Luokka:Lahtelaiset yritykset
Méndez Núñez (F104)

Méndez Núñez (runkonumero F104) on Espanjan laivaston vuonna 2004 vesillelaskettu Álvaro de Bazán -luokan fregatti. == Valmistus == Alus tilattiin Navantialta Ferrolista. Alus laskettiin vesille 12. marraskuuta 2004 ja otettiin palvelukseen 21. maaliskuuta 2006.Méndez Núñez == Palvelus == Alus on palveluksessa vuonna 2017. == Lähteet == Luokka:Álvaro de Bazán -luokan fregatit
Länsi-Lollandin rovastikunta

Länsi-Lollandin rovastikunta ( Lolland Vestre Provsti) on rovastikunta Lolland-Falsterin hiippakunnassa Tanskan kansankirkossa. Rovastikunta sijaitsee Lollandin kunnan alueella. Rovastikuntaan kuuluu 27 seurakuntaa (sogn) ja 13 pastoraattia (pastorat). == Pastoraatit == Länsi-Lollandin rovastikunnan pastoraatit Birket-Femø Pastorat Fejø Pastorat Gloslunde- Græshave-Dannemare-Tillitze Pastorat Halsted-Avnede Pastorat Horslunde- Nordlunde Pastorat Kappel-Vestenskov-Arninge Pastorat Købelev-Vindeby Pastorat Sandby-Branderslev Pastorat Sankt Nikolai Pastorat Søllested-Skovlænge-Gurreby Pastorat Stormarks Pastorat Utterslev-Herredskirke-Løjtofte Pastorat Vesterborg-Landet-Ryde Pastorat == Seurakunnat == Länsi-Lollandin rovastikunnan seurakunnat Arninge Sogn Avnede Sogn Birket Sogn Branderslev Sogn Dannemare Sogn Fejø Sogn Femø Sogn Gloslunde Sogn Græshave Sogn Halsted Sogn Horslunde Sogn Kappel Sogn Købelev Sogn Landet Sogn Langø Sogn Nordlunde Sogn Nøbbet Sogn Ryde Sogn Sandby Sogn Sankt Nikolai Sogn Stormarks Sogn Søllested-Skovlænge-Gurreby Sogn Tillitse Sogn Utterslev-Herredskirke-Løjtofte Sogn Vestenskov Sogn Vesterborg Sogn Vindeby Sogn == Lähteet == == Aiheesta muualla == * Lolland Vestre Provsti Luokka:Tanskan kansankirkko Luokka:Lollandin kunta
Marvel Entertainment

Marvel Entertainment LLC (aiemmin Marvel Enterprises ja Toy Biz, ja tyyliteltynä MARVEL) on kesäkuussa 1998 perustettu amerikkalainen viihdeyhtiö, joka syntyi Marvel Entertainment Groupin ja ToyBizin yhdistämisen tuloksena. Yhtiö on Walt Disney Companyn kokonaan omistama tytäryhtiö ja siihen kuuluu pääasiassa sarjakuvatuotantoyksikkö Marvel Comics. ==Historia== Vuonna 2009 Walt Disney Company osti Marvel Entertainmentin 4 miljardilla dollarilla, jolloin Marvel Entertainmentistä tuli osakeyhtiö (LLC). Taloudellisissa raporteissa Marvel-brändi on mainittu ensisijaisesti osana Disneyn Consumer Products -segmenttiä. Vuonna 2015 elokuvayhtiö Marvel Studios uudelleenorganisoitiin The Walt Disney Studiosin tytäryhtiöksi, jossa se kehittää ja tuottaa yhteistä maailmankaikkeutta.Part I: Page 1: ITEM 1. Business. Fiscal Year 2010 Annual Financial Report And Shareholder Letter 11.6.2014. The Walt Disney Company. Viitattu 17.1.2020. "Marvel businesses are reported primarily in our Studio Entertainment and Consumer Products segments." Lokakuussa 2019 myös televisio-osasto Marvel Television ja sen tytäryhtiö Marvel Animation uudelleenorganisoitiin The Walt Disney Studiosin tytäryhtiöiksi. ==Kumppanuudet== Vuosien varrella Marvel Entertainment on neuvotellut ja tehnyt yhteistyötä muiden yhtiöiden kanssa. Marvelilla on esimerkiksi yhteisiä elokuvien lisenssisopimuksia Sony Picturesin ja Universal Picturesin kanssa. Sony Picturesin kanssa yhteiset lisenssioikeudet on esimerkiksi Hämähäkkimies-elokuvaan, ja Universalin kanssa Hulk-elokuvaan. ==Lähteet== Luokka:The Walt Disney Companyn tytäryhtiöt
Blas de Lezo

Blas de Lezo voi tarkoittaa: *Blas de Lezo (amiraali), espanjalainen meriupseeri *Blas de Lezo -luokka, Espanjan laivaston kevyt risteilijäluokka *Blas de Lezo (1922), Blas de Lezo -luokan kevyt risteilijä *Blas de Lezon piti olla Espanjan laivaston Oquendo-luokan hävittäjä *Blas de Lezo (D65), Espanjan laivaston Churruca-luokan hävittäjä *Blas de Lezo (F103), Espanjan laivaston Álvaro de Bazán -luokan fregatti.
Pekka Sivonen (professori)

Pekka Tapani Sivonen (s. 11. lokakuuta 1955 Tampere) oli Maanpuolustuskorkeakoulun strategian professori vuodesta 2003 vuoteen 2020. Pekka Sivonen syntyi Väinö Sivosen ja Enni Merton perheeseen. Hänen puolisonsa vuodesta 2006 on Tuuli-Maaria Hytönen, Mattiesko Hytösen ja Heli Sinkkosen tytär. Sivonen tuli ylioppilaaksi 1974, suoritti yhteiskuntatieteiden kandidaatin tutkinnon 1979 Tampereen yliopistossa ja valtiotieteen lisensiaatin tutkinnon 1984 Helsingin yliopistossa, jossa hän myös väitteli tohtoriksi 1992. Sivonen oli vierailevana tutkijana Harvardin yliopistossa 1981–1982, Helsingin yliopiston assistenttina hän toimi 1984–1985, Rauhan- ja konfliktintutkimuslaitoksen tutkijana ja erikoistutkijana 1985–1991, Sotakorkeakoulun tutkijana 1991–1992, Maanpuolustuskorkeakoulun tutkijana ja erikoistutkijana 1993–1995 ja 1999–2003 sekä vs. tutkimusjohtajana 1999–1999. Strategian professorina Maanpuolustuskorkeakoulussa hän työskenteli vuodesta 2003 vuoteen 2020. Sivonen on myös Helsingin yliopiston valtio-opin dosentti vuodesta 2003 ja toimi Finnish Defence Studies -julkaisusarjan päätoimittaja vuodesta 2003 vuoteen 2020. Sotilasarvoltaan hän on reservin ylikersantti (2008). Vuodesta 2021 alkaen hänen seuraajansa Maanpuolustuskorkeakoulun strategian professorina on ollut yhteiskuntatieteiden tohtori, dosentti Tommi Koivula. == Lähteet == ==Aiheesta muualla== * Maanpuolustuskorkeakoulun professorit Luokka:Maanpuolustuskorkeakoulun professorit Luokka:Suomalaiset professorit Luokka:Vuonna 1955 syntyneet Luokka:Elävät henkilöt
Portugalin Kultarannikko

Portugalin Kultarannikko oli Portugalin siirtomaa Länsi-Afrikan Kultarannikolla (nykyisen Ghanan alueella) Guineanlahdella. Siirtomaa oli olemassa vuosien 1482 ja 1642 välillä. ==Lähteet== Luokka:Entiset siirtomaat Afrikassa Luokka:Ghanan historia Luokka:Portugalin entiset siirtomaat
Kylkirauta

Kylkirauta on suomalainen Kadettikunnan jäsenlehti ja maanpuolustuksen ja johtamisen erikoislehti. Lehden levikki on noin 7 000 kappaletta. == Lähteet == == Aiheesta muualla == * Kylkirauta-lehden verkkosivut Luokka:Suomalaiset aikakauslehdet Luokka:Suomalaiset sotilaslehdet
Pentti Rautiainen

Pentti Henrik Johannes Rautiainen (28. huhtikuuta 1935 Helsinki – 26. kesäkuuta 1995 HelsinkiSiukonen 1996, s. 127) oli suomalainen amatöörinyrkkeilyn EM-mitalisti ja ammattilaisnyrkkeilijä.Rantala & Siukonen, s. 268 Rautiainen otteli ensimmäisen kerran maaottelussa jo 18-vuotiaana vuonna 1953. Vuoden 1955 EM-kilpailuissa Berliinissä hän saavutti pronssia alle 60-kiloisten sarjassa.Lounasheimo, s. 758 Hän voitti avausottelussaan Irlannin Steve Coffeyn 3–0 ja seuraavalla kierroksella Itä-Saksan Hans Liwowskin tyrmäyksellä ensimmäisessä erässä. Välierässä hän hävisi Egyptin Nessim Monstaphalle pistein 3–0.Lounasheimo, s. 770 Suomen-mestaruuden Rautiainen voitti 57-kiloisissa vuonna 1953, 60-kiloisissa vuonna 1956 sekä 63,5-kiloisissa vuonna 1957. Hän edusti seuratasolla Viipurin Nyrkkeilijöitä.Lounasheimo, s. 780–781 Rautiainen siirtyi ammattilaiseksi vuonna 1957. Hän otteli ammattilaisena 21 kertaa ja voitti otteluistaan 17, hävisi kaksi ja otteli ratkaisemattoman kahdesti. Myöhemmin hän toimi kehätuomarina, muun muassa raskaan keskisarjan EM-ottelussa Piero del Papa – Conny Velensek vuonna 1971. Hän oli Suomen Ammattinyrkkeilyliiton puheenjohtaja vuosina 1972–1984. == Lähteet == * * * === Viitteet === Luokka:Suomalaiset nyrkkeilijät Luokka:Suomalaiset nyrkkeilytuomarit Luokka:Vuonna 1935 syntyneet Luokka:Vuonna 1995 kuolleet
Vainosjärvi

Vainosjärvi (inarinsaameksi Vannjiikeessimjävri, koltansaameksi Vainosjäuʹrr ) on Lapissa Inarissa Sevettijärven ja Kirakkajärven lähellä sijaitseva järvi. == Maantietoa == Järven pinta-ala on 820 hehtaaria eli 8,2 neliökilometriä. Se on 5,8 kilometriä pitkä ja 2,8 kilometriä leveä. Järvi sijaitsee erämaassa Vainospään itäpuolella. Vainospää on kalliopäinen tunturi, jolla on kaksi noin 270 metriin kohoavaa huippua. Huipput kohoavat noin 130 metriä vedenpinnan yläpuolelle ja sen rinteet laskevat loivasti järven länsirantaan. Järveen sukeltaa koillis-lounais-suuntainen harjujakso, joka alkaa ensin Sollomusjärveltä ja se nousee Vainosjärvestä sen koillispäässä yli 1,5 kilometriä pitkänä ja hyvin kapeana niemenä. Järvessä on kartan mukaan 46 saarta, jotka ovat pieniä. Osa saarista muodostavat järven itärantaa seuraavan rivin, joten ne on voineet syntyä harjujakson pilkistäessä järvestä. Kartassa vain harvoilla järvillä on nimiä. Järven rantaviivan pituus on 41 kilometriä. Pohjoisrannalla on kolme kämppää, joille johtaa polku Kirakkajärveltä. Myös itärantoja seuraa polku. Järven ympäristö on hyvin kivikkoinen. == Vesistösuhteet == Järvi sijaitsee Näätämöjoen vesistössä (vesistöaluetunnus 69) Sevettijärven valuma-alueella (69.06), jonka Kirakkajärven valuma- alueeseen (69.065) järvi kuuluu. Järven vedenpinnan korkeus on 138,6 metriä mpy. Järvi kuuluu vesistöalueen itäiseen latva-alueeseen ja se saa pääosan vedestään sen valuma-alueelta. Kirakkajärven valuma-alueella on 91 yli hehtaarin kokoista järveä tai lampea. Vainosjärven alueella on noin 40 järveä tai lampea, jotka laskevat suoraan tai välillisesti järveen. Useimmat järvet ovat kartassa nimettömiä. Järven laskujoki on Vainosjoki, joka laskee ensin Vainoslompoloon (78 ha), sitten Karekkilompoloon ja lopuksi Kirakkajärveen (306 ha). Karekkilompoloom laskee myös Karekkijärvi (213 ha). Kun vesireitti käy vielä Sevettijärvellä ja laskee tämän jälkeen Näätämöjokeen, alkaa sen matka kohti Norjaa ja siellä Näätämövuonossa Jäämereen. == Lähteet == Luokka:Näätämöjoen vesistö Luokka:Inarin järvet
Songs of Experience

Songs of Experience on irlantilaisen rock-yhtye U2:n neljästoista studioalbumi. Albumin julkaisivat 1. joulukuuta 2017 Island Records ja Interscope Records, ja se on jatko-osa yhtyeen vuonna 2014 julkaisemalle studioalbumille Songs of Innocence. Albumin innoittajana on sen edeltäjän tavoin ollut William Blaken runokokoelma Songs Of Innocence and Experience. Yhtye levytti albumin vuosina 2014–2017 yhteistyössä useiden tuottajien kanssa. Albumi oli tarkoitus julkaista jo aiemmin, mutta yhtye päätti siirtää julkaisua vedoten sen työstämisen aikana tapahtuneisiin poliittisiin muutoksiin, joita olivat muun muassa Brexit ja Yhdysvaltain presidentinvaalit 2016. Kitaristi The Edgen mukaan yhtyeen mielestä paras ratkaisu oli ”jättää levy hautumaan, ottaa etäisyyttä ja pohtia, peilaako se todella sitä, mitä maailmalla juuri nyt tapahtuu.” Laulaja Bono kirjoitti joitakin kappaleiden sanoituksia uudelleen aiempaa poliittisemmiksi, ja albumi viimeisteltiin vuonna 2017. Songs of Experience on menestynyt kaupallisesti hyvin. Sitä myytiin Yhdysvalloissa ensimmäisellä viikolla 186 000 kappaletta ja nousi myös Billboard 200 -albumilistan ykköseksi ja oli vuoden myydyin rock-albumi. Suomen albumilistalla sen sijoitus oli kuudes ja Britannian albumilistalla viides. Albumilta on julkaistu singleinä kappaleet ”You’re the Best Thing About Me”, ”The Blackout” ja ”Get Out of Your Own Way”. U2 aloittaa vuonna 2018 albumin tiimoilta Experience + Innocence Tour -kiertueen. == Kappaleet == == Kokoonpano == === U2 === *Bono – laulu *The Edge – kitara, laulu, koskettimet *Adam Clayton – bassokitara *Larry Mullen Jr. – rummut ja lyömäsoittimet == Arvostelut == * Desibeli.net: U2: Songs of Experience Viitattu 24.10.2022. * Soundi: Rockmammutin kohtalon hetki – U2:n Songs Of Experience on osittain onnistunut revanssi Viitattu 24.10.2022. == Lähteet == Luokka:U2:n albumit Luokka:Vuoden 2017 albumit
Kalle Haapasalmi

Kalle Kustaa Haapasalmi (3. marraskuuta 1926 Ilmajoki – 2. toukokuuta 2006Siukonen 2008, s. 340) oli suomalainen kreikkalais-roomalaisen tyylin painija.Siukonen 2001, s. 44 Haapasalmi sijoittui viidenneksi Helsingin olympialaisissa 1952 kreikkalais-roomalaisen painin sarjassa alle 67 kg. Hän sai hopeaa Suomen Painiliiton mestaruuskilpailuissa 1950. Seuratasolla Haapasalmi edusti Seinäjoen Urheilijoita ja Tampereen Kisaveikkoja. Haapasalmi muutti myöhemmin Ruotsiin. == Lähteet == * * * === Viitteet === Luokka:Suomalaiset kreikkalais-roomalaisen tyylin painijat Luokka:Vuonna 1926 syntyneet Luokka:Vuonna 2006 kuolleet
Raunioiskasvit

Raunioiskasvit (Aspleniaceae) on Polypodiales-lahkoon kuuluva saniaisheimo. Heimoon kuuluu ainakin noin 25 sukua, joiden lisäksi mahdollisesti myös noin viisi muutakin sukua ja viisi risteymäsukua. == Sukuja == * Antigramma * Asplenidictyum * Asplenium – raunioiset * Asplenosorus * Boniniella * Caenopteris * Camptosorus * Ceterach * Ceterachopsis * Chamaefilix * Darea * Diellia * Eremopodium * Holodictyum * Loxoscaphe * Micropodium * Neotropteris * Phyllitis * Phyllitopsis * Pleurosorus * Schaffineria * Scolopendrium * Tarachia * Thamnopteris * Triphlebia == Lähteet == * Luokka:Kasviheimot
Carry Fire

__NOTOC__ Carry Fire on englantilaisen rocklaulaja Robert Plantin yhdestoista studioalbumi, joka julkaistiin 13. lokakuuta 2017. Levyllä soittaa Plantin taustayhtye The Sensational Space Shifters sekä vierailee Chrissie Hynde. == Kappaleet == # # # # # # # # # # # == Arvostelut == * Allmusic: == Lähteet == Luokka:Vuoden 2017 albumit Luokka:Robert Plantin albumit
Loikot

Loikot (Cystopteris) on loikkokasvien (Cystopteridaceae) heimoon kuuluva saniaissuku. Suku on sijoitettu aiemmin myös alvejuurikasvien (Dryopteridaceae), kiviyrttikasvien (Woodsiaceae) tai laajasti määriteltyyn kallioimarrekasvien (Polypodiaceae) heimoon. Sukuun kuuluu noin 25 lajia, joiden lisäksi sukuun on kuvattu reilut 50 muutakin lajia, mutta niiden taksonominen asema on toistaiseksi epäselvä. Loikot ovat matalakasvuisia saniaisia, joilla on suomuinen sekä lyhyt tai suikertava juurakko. Lehtiruodit ovat suomuisia, ja lehdet kasvavat juurakosta yksittäin tai pieninä ryhminä. Lehtilavat ovat yleiseltä muodoltaan puikeita tai kolmiomaisia sekä kolmeen tai neljään kertaan parilehdykkäisiä. Itiöpesäkkeet ovat pyöreitä ja niiden suojukset aikaisin tippuvia. Suomessa tavataan kahta loikkolajia, haurasloikkoa (Cystopteris fragilis) ja vuoriloikkoa (Cystopteris montana). Suomen haurasloikot jakautuvat kahteen alalajiin, kalliohaurasloikko (Cystopteris fragilis ssp. fragilis) ja kalkkihaurasloikko (Cystopteris fragilis ssp. dickieana), joista nimialalaji kalliohaurasloikko on selvästi yleisempi. == Lajeja == * Cystopteris alpina – kalkkiloikko * Cystopteris bulbifera * Cystopteris diaphana – noroloikko * Cystopteris fragilis – haurasloikko * Cystopteris javensis * Cystopteris montana – vuoriloikko * Cystopteris regia * Cystopteris sudetica – vaalealoikko * Cystopteris tenuis * Cystopteris villosa == Lähteet == == Aiheesta muualla == * Laji.fi: Loikot (Cystopteris) *
Kelujärvi (järvi)

Kelujärvi tai joskus myös Kelujärvi–Matalajärvi on Lapissa Sodankylän Kelujärvellä sijaitseva järvi. == Maantietoa == Järven pinta-ala on 890 hehtaaria eli 8,9 neliökilometriä. Se on 4,9 kilometriä pitkä ja 4,2 kilometriä leveä. Järvellä on kaksi järviallasta, joita yhdistää maantien penkereeseen jätetty silta-aukko. Ennen tien rakentamista järvialtaiden välissä oli kahden niemen välinen kapekko ja niemiä kutsutaan Salmenniemiksi. Pohjoista järviallasta kutsutaan Syväjärveksi ja eteläistä Matalajärveksi. Järvi on luodattu ja siitä on julkaistu syvyyskartat. Sen tilavuus on 23 miljoonaa kuutiometriä eli 0,023 kuutiokilometriä. Järven keskisyvyys on 2,6 metriä ja suurin syvyys on 10 metriä. Syvin kohta sijaitsee Syväjärven keskellä. Suurin osa Syväjärven vesialasta on yli kolme metriä syvää, mutta Matalajärvi ei yllä kolmen metrin syvyyteen. Järven rantaviivan pituus on 22 kilometriä. Järven rannat ovat pääasiassa soistunutta metsämaata, jota rikkovat yksittäiset peltopalstat. Suurin peltoaukea sijaitsee järvialtaiden välisellä niemellä, jossa sijaitsee Kelujärven kylä. Kylän läpi ja samalla järvien välistä kulkee seututie 967, joka on Sodankylän ja Tanhuan välinen maantie. Järven rannoilla on jonkin verran haja-asutusta, mutta siellä sijaitsee yli 40 vapaa-ajan asuntoa. == Vesistösuhteet == Järvi sijaitsee Kemijoen vesistössä (vesistöaluetunnus 65) Kitisen alueen (65.8) Kelujoen valuma-alueella (65.89), jonka Kelujärven valuma-alueeseen (65.896) järvi kuuluu. Järven vedenpinnan korkeus on 186,5 metriä mpy. Syväjärveen laskee Sammakkoaapalta suon kuivatusoja ja Seprinkun kurun läpi idästä Seprunoja. Matalajärveen laskee Kousioja idästä, jonka valuma-alueella sijaitsevat Rivikkolampi (1 ha), Nuolilampi (7 ha), Pikku Nuolilampi ja isompi nimetön lampi. Järven laskujoki on Kelujoki, joka alkaa Syväjärven länsipäästä ja se virtaa laajan suoalueen läpi. Sen kulkua on parannettu ruoppaamalla ja oikaisemalla. Kelujoki yhtyy 20 kilometrin jälkeen Kitiseen Sodankylässä. == Lähteet == Luokka:Kitisen alue Luokka:Sodankylän järvet
Belgialainen rekisterikilpi

Belgian rekisterikilpijärjestelmä on valtakunnallinen. Se koostuu tällä hetkellä formaatista 1-ABC-234 (1-AAA-001). == Kilpityypit == Belgiassa kaikille ajoneuvomuodoille on oma kilpityyppinsä. Kirjainten merkitykset: CD: Diplomaattiautot G: Traktorit ja moottorityökoneet M ja W: Moottoripyörät O: Oldtimers (yli 25 vuotta vanhat ajoneuvot) Q ja U: Perävaunut S: Skootterit T ja TX: taksit Y keskimmäisenä kirjaimena (AYA): Neliökilvet Z keskimmäisenä kirjaimena (AZA): Pikkukilvet Z: Jälleenmyyjäkilvet ZZ: Koe- ja siirtokilvet == Historia == === Auton kilvet === Vuosina 1899-1951 käytettiin vaihtuvia kilpiä. Vuosina 1951-1973 käytettiin viittä merkkiä kymmenellä eri tavalla (A.1234, 1.A.234, 12.A.34, 123.A.4, 1234.A, AB.123, 1.AB.23, 12.AB.3, 123.AB ja A.123.B) Vuosina 1973-2008 käytettiin kolmea kirjainta ja kolmea numeroa. Formaatti oli siis ABC-123 (AAA-001). Tämä formaatti loppui kesäkuun lopussa 2008, kun YZZ-999 saavutettiin. Vuosina 2008-2010 käytettiin kolmea numeroa ja kolmea kirjainta. Formaatti oli siis 123-ABC (001-AAA). Tämä formaatti loppui marraskuun puolivälissä 2010, kun uusi formaatti esiteltiin. 999-CFQ oli viimeinen tämän formaatin jaettu kilpi. Vuodesta 2010 eteenpäin käytetään yhtä numeroa, kolmea kirjainta ja kolmea numeroa. Formaatti on siis 1-ABC-123 (1-AAA-001). Nyt (syyskuussa 2021 ) ollaan 2-sarjan B-alkuisissa. Uuteen kilpityyppiin tuli EU-tunnus, mikä puuttui aikaisemmista tyypeistä. Uusi kilpityyppi on leveämpi kuin entinen (entisen leveys on 340 x 110 mm, uuden 520 x 110 mm). Uuteen kilpityyppiin siirryttäessä otettiin käyttöön uusi kirjain, O. Kirjaimet I, M, Q ja W otettiin käyttöön vuonna 2000. I, M, O, Q, W poistettiin kaikki 2014, mutta M, Q, ja W palasivat takaisin 2017. === Moottoripyörän kilvet === Vuosina 1951-1973 käytettiin viittä merkkiä. Ensimmäinen kirjain oli E, G, L, M tai P. Vuosina 1973-2010 käytettiin ABC 123-formaattia. Alkukirjain oli vuosina 1973-2006 M, ja vuosina 2006-2010 W. Viimeinen jaettu kilpi oli WNA 999. Vuosina 2010-2014 käytettiin formaattia 1-MAA 001. Vuodesta 2014 eteenpäin käytetään formaattia M-AAA 001. === Perävaunun kilvet === Ennen vuotta 1973 perävaunuissa oli sama tunnus kuin vetoautoissa. Vuosina 1973-2010 käytettiin ABC-123-formaattia. Alkukirjain oli vuosina 1973-2001 U, ja vuosina 2001-2010 Q. Viimeinen jaettu kilpi oli QLE-999. Vuosina 2010-2014 käytettiin formaattia 1-QAA-001. Vuodesta 2014 eteenpäin käytetään formaattia Q-AAA-001. Luokka:Rekisterikilvet Rekisterikilpi
Laser-Run

pienoiskuva|Laser-Runin ammuntaosuus.Laser-run on Kansainvälisen nykyaikaisen 5-otteluliiton kehittämä urheilulaji, jossa yhdistyvät ammunta ja juoksu. Lajissa on kilpailtu vuodesta 2015 asti. Lajissa juostaan 5 × 600 metriä ja lisäksi ennen jokaista kierrosta ammutaan viisi laukausta kymmennen metrin etäisyydeltä. Laji on paitsi nykyaikaisen viisiottelun päätöslaji, myös oma kilpailulajinsa, jossa järjestetään maailmanmestaruuskilpailut niin yksilö- kuin joukkuekilpailuissa. == Lähteet == Luokka:Nykyaikainen viisiottelu Luokka:Juoksu Luokka:Ampumaurheilu
Calvo Sotelo (1934)

Calvo Sotelo oli Espanjan laivaston vuonna 1934 vesillelaskettu tykkivene, joka oli toinen kahdesta Meksikon Espanjasta tilaamasta tykkiveneestä. == Valmistus == Meksiko tilasi Zacatecasin Echavarrieta y Larrinagalta. Alus laskettiin vesille 27. elokuuta 1934. Espanjan kapinalliset nationalistit pakko-ottivat aluksen sisällissodan alkaessa liittäen sen laivastoonsa vuonna 1936.Gardiner, Robert s. 402 Alus uudelleennimettiin salamurhatun monarkistipoliitikon José Calvo Sotelon mukaan. == Palvelus == Alus poistettiin alusluettelosta vuonna 1957. == Lähteet == * === Viitteet === Luokka:Espanjan laivaston tykkiveneet
Loikkokasvit

Loikkokasvit (Cystopteridaceae) on Polypodiales-lahkoon kuuluva pieni saniaisheimo. Heimoon kuuluu neljä sukua, joista loikot (Cystopteris) on lajimäärältään selvästi suurin. == Sukuja == * Acystopteris (3 lajia) * Cystoathyrium (1 laji) * Cystopteris – loikot (noin 25–80 lajia) * Gymnocarpium – pikkuimarteet eli metsäimarteet (noin 10–20 lajia) == Lähteet == == Aiheesta muualla == *Suomen Lajitietokeskus: Loikkokasvit (Cystopteridaceae) *Flora of China: Cystopteridaceae * Luokka:Kasviheimot
Indicud

__NOTOC__ Indicud on yhdysvaltalaisen hip-hop artisti Kid Cudin kolmas studioalbumi, jonka julkaisi GOOD Music 12. huhtikuuta 2013. Kid Cudi tuotti melkein koko albumin itse, Hit-Boy oli toinen tuottaja vain yhdellä kappaleella. Kid Cudi twiittasi ennen albumin julkaisua, että albumi tulee olemaan paljon positiivisempi kuin edelliset Man on the Moon - albumit. HiphopDX: Kid Cudin twiitit Kid Cudi myös suunnitteli albuminsa kansikuvan kokonaan itse Genius: Indicudin kansikuva == Kappaleet == # # # # # # # # # # # # # # # # # # == Arvostelut == * Metacritic: 58/100 Metacritic: Keskiarvio levyarvosteluista * Pitchfork: 4.0/10 Pitchfork: Indicud - levyarvostelu * TheNeedleDrop: 2/10 Youtube: TheNeedleDropin Indicud - levyarvostelu * Rolling Stone: Rolling Stone: Indicud - levyarvostelu == Lähteet == Luokka:Kid Cudin albumit Luokka:Vuoden 2013 albumit
She Is

__NOTOC__ She Is () on eteläkorealaisen laulajan Kim Jong-hyunin esikoisalbumi, joka julkaistiin 24. toukokuuta 2016. == Kappaleet == # # # # # # # # # == Lähteet == Luokka:Eteläkorealaiset popalbumit Luokka:Vuoden 2016 esikoisalbumit
The Last Ninja (pelisarja)

The Last Ninja on System 3:n kehittämä toimintaseikkailupelien sarja. Pelisarjassa ohjataan Armakuni-nimistä ninjaa erilaisten esteiden ohi, ratkaistaan ongelmia ja taistellaan vihollisia vastaan eri ympäristöissä. == Pelit == * The Last Ninja (1987) * Last Ninja 2: Back with a Vengeance (1988) * Last Ninja Remix (1990) * Last Ninja 3: Real Hatred Is Timeless (1991) == Aiheesta muualla == * Pelisarja MobyGamesissä Luokka:Videopelisarjat
Pikkuimarteet

Pikkuimarteet eli metsäimarteet (Gymnocarpium) on loikkokasvien (Cystopteridaceae) heimoon kuuluva saniaissuku. Suku on aiemmin sijoitettu myös alvejuurikasvien (Dryopteridaceae), kiviyrttikasvien (Woodsiaceae) tai laajasti määriteltyyn kallioimarrekasvien (Polypodiaceae) heimoon. Sukuun luetaan nykyisin kuuluvaksi kahdeksan tai yhdeksän lajia sekä yksi lajiristeymä. Niiden lisäksi sukuun on kuvattu noin kymmenen muutakin lajia tai lajiristeymää, joiden taksonominen asema on toistaiseksi epäselvä. Pikkuimarteet ovat monivuotisia sekä matalakasvuisia saniaisia, joilla on suikertava juurakko. Lehdet kasvavat juurakosta yksittäin, ja lehtiruoti on lehtilapaa pidempi. Lehtiruoti on väriltään musta ja sen tyvellä on muutamia, vaaleita sekä kalvomaisia suomuja. Lehtilapa on suunnilleen tasasivuisen kolmion muotoinen ja kolmeen kertaan parilehdykkäinen. Lehdykät ovat ohuita, vaaleanvihreitä ja sahalaitaisia. Itiöpesäkkeet ovat pyöreitä ja suojuksettomia. Suomessa tavataan kolmea sukuun kuuluvaa lajia, metsäimarretta (Gymnocarpium dryopteris), idänimarretta (Gymnocarpium continentale) sekä kalkki-imarretta (Gymnocarpium robertianum), joista metsäimarre on selvästi yleisin. Pikkuimarteiden (Gymnocarpium) suvun tieteellinen nimi tulee kreikankielisestä sanasta karpos (suom. hedelmä), johon on liitetty eteen gymno (suom. alaston), ja nimi viittaa suojuksettomiin itiöpesäkkeisiin. == Lajeja == * Gymnocarpium appalachianum * Gymnocarpium continentale – idänimarre (syn. Gymnocarpium jessoense ssp. parvulum) * Gymnocarpium disjunctum * Gymnocarpium dryopteris – metsäimarre * Gymnocarpium heterosporum * Gymnocarpium jessoense * Gymnocarpium oyamense * Gymnocarpium remotepinnatum * Gymnocarpium robertianum – kalkki-imarre Risteymiä: * Gymnocarpium × brittonianum * Gymnocarpium × intermedium – kuruimarre == Lähteet == == Aiheesta muualla == * Laji.fi: Pikkuimarteet (Gymnocarpium) *
Add Violence

__NOTOC__ Add Violence on yhdysvaltalaisen industrial rock -yhtyeen Nine Inch Nailsin kuudes EP-levy, jonka Trent Reznorin levy-yhtiö The Null Corporation julkaisi 19. heinäkuuta 2017. == Kappaleet == # # # # # == Arvostelut == * Consequence of Sound: B CoS: Add Violence -EP:n levyarvostelu * Pitchfork: 7.3/10 Pitchfork: Add Violence -EP:n levyarvostelu * Rolling Stone: Rolling Stone: Add Violence -EP:n - levyarvostelu == Lähteet == Luokka:Vuoden 2017 EP:t Luokka:Nine Inch Nailsin albumit
Black Pearl (purjelaiva)

Black Pearl () on vuonna 2016 valmistunut kolmimastoinen purjealus, jossa sovelletaan DynaRig-järjestelmää perinteisen takilan sijasta. Black Pearl on 106 metriä pitkä ja suurempi kuin samantyyppinen ja aikaisemmin rakennettu Maltese Falcon. Aluksen omistaa venäläismiljonääri Oleg Burlakov. == Lähteet == Luokka:Purjelaivat
No Plan

__NOTOC__ No Plan on David Bowien EP-levy, jonka julkaisi Sony Music ja Columbia Records 8. tammikuuta 2017. Eläessään Bowie olisi kyseisenä päivänä täyttänyt 70 vuotta. EP koostuu David Bowien säveltämän Lazarus-musikaalin kappaleista, joista neljä nauhoitettiin uudelleen Blackstar-albumin aikana. == Kappaleet == # # # # == Arvostelut == * Exclaim!: 7/10 Exclaim!: No Plan EP:n levyarvostelu == Lähteet == Luokka:David Bowien albumit Luokka:Vuoden 2017 EP:t
Tiitus Ämmälä

Tiitus Ämmälä (s. 25. helmikuuta 2001) on suomalainen nykyaikainen viisiottelija. Hänen paras saavutuksensa on maailmanmestaruushopea vuoden 2017 Laser-Runin maailmanmestaruuskilpailujen sekaviestistä yhdessä Eevi Bengsin kanssa. Samoissa kisoissa hän oli alle 17-vuotiaiden poikien matkalla yhdeksäs. Näiden saavutusten johdosta hänet valittiin vuonna 2017 vuoden nuoreksi viisiottelijaksi. Vuonna 2015 Ämmälä voitti C-poikien Ruotsin GP- sarjan pronssia nykyaikaisessa neliottelussa (viisiottelu ilman ratsastusta). == Lähteet == Luokka:Suomalaiset nykyaikaiset viisiottelijat Luokka:Vuonna 2001 syntyneet Luokka:Elävät henkilöt
Sojuz MS-07

Sojuz MS-07 () on Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 17. joulukuuta 2017 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 54:n miehistöön. ==Miehistö== * Anton Škaplerov, Venäjän avaruusjärjestö, päällikkö * Scott Tingle, NASA * Norishige Kanai, JAXA ===Varamiehistö=== * Sergei Prokopjev, Venäjän avaruusjärjestö, päällikkö * Alexander Gerst, ESA * Jeanette Epps, NASA ==Lähteet== Luokka:Miehitetyt avaruuslennot Luokka:Sojuz-ohjelma
Womat

Womat (Aspidites) on pytonkäärmeiden heimoon kuuluva käärmesuku. Suvun lajeja tavataan Australiasta. == Lajit == Sukuun kuuluu kaksi lajia: * Mustapääpyton (Aspidites melanocephalus) * Aspidites ramsayi == Lähteet == Luokka:Pytonkäärmeet
Blaster Master (pelisarja)

Blaster Master on alun perin Sunsoftin kehittämä pelisarja, joka yhdistelee tasohyppelyä ja ammuntapeliä. Blaster Master Zero -pelit on kehittänyt Inti Creates. == Pelit == * Blaster Master (1988) * Blaster Master Jr. (myös nimellä Blaster Master Boy) (1991, Game Boy) * Blaster Master 2 (1993, Sega Mega Drive) * Blaster Master: Enemy Below (2000, Game Boy Color) * Blaster Master: Blasting Again (2001, PlayStation) * Blaster Master: Overdrive (2010, Wii (WiiWare)) * Blaster Master Zero (2017, Nintendo 3DS ja Nintendo Switch, PlayStation 4, Windows) * Blaster Master Zero 2 (2019, Nintendo Switch, PlayStation 4, Windows) * Blaster Master Zero 3 (2021, Nintendo Switch, PlayStation 4, Windows) == Aiheesta muualla == * Pelisarja MobyGamesissä * Blaster Master Zero -sarjan kotisivut
Vesilahden hautausmaan sankaripatsas

thumb|Vesilahden hautausmaan sankaripatsas. Vesilahden hautausmaan sankaripatsas on muistomerkki Vesilahden hautausmaalla. Sen sotilashahmot on suunnitellut taiteilija Richard Rautalin vuonna 1946. Se on pystytetty talvi- (1939–1940) ja jatkosodan (1941–1944) sankarivainajien muistoksi. Kullakin sivulla on ankarivainajien nimet, syntymä- ja kuolinajat. Jalustassa lukee: ”Kunnia kaikkensa antaneille uhrinsa kalleimman kantaneille” sekä vuosiluvut 1939–1940 ja 1941–1944.Pirkanmaan sotamuistomerkit, Vesilahti; Pirkanmaan Reserviläispiiri ry Vesilahti, Vesilahden hautausmaa, Sotasampo.fi == Lähteet == Luokka:Suomen muistomerkit Luokka:Vesilahden rakennukset ja rakennelmat
Mikä minusta tulee isona?

Mikä minusta tulee isona? on suomalaisen Hevisauruksen seitsemän studioalbumi, joka julkaistiin 1. syyskuuta 2017. Yhtye esitti syys–lokakuussa 2017 samannimistä musikaalia Linnanmäen Peacock-teatterissa. Sen käsikirjoittivat Kiti Kokkonen ja Olavi Tikka. Albumi sijoittui Suomen virallisella listalla sijalle 29, ja fyysisten albumien joukossa parhaimmillaan sijalle 7. == Kappaleet == #Mikä minusta tulee isona? – 3.47 #Maailmanpelastajat – 3.39 #Hevikopteri – 3.54 #Pöllönsilmä – 3.22 #Ihmepähkinä – 4.14 #Metsänkeiju – 3.41 #Popkornipulla – 3.00 #Kyläluuta – 4.16 #Avaruuden autokorjaamo – 3.59 #Aarrejahti – 3.27 #Räyh! – 4.11 == Vierailijat == *Mika Tyyskä - soolokitara kappaleessa "Pöllönsilmä" *Teemu Mäntysaari - 1. kitarasoolo kappaleessa "Maailmanpelastajat" *Kiko Loureiro - soolokitara kappaleessa "Mikä minusta tulee isona?" *Joona Björkroth - 2. kitarasoolo kappaleessa "Maailmanpelastajat" *Pekka Olkkonen - soolokitara kappaleessa "Ihmepähkinä" == Arvostelut == * Keskisuomalainen: Levyarvio: Hevisaurus teki albumillisen anthemeita hyviksille Viitattu 31.3.2022. == Lähteet == == Aiheesta muualla == * * Luokka:Vuoden 2017 albumit Luokka:Hevisauruksen albumit
Lempäälän sankarihautausmaan muistokivi

Lempäälän sankarihautausmaan muistokivi on Lempäälän hautausmaan sankarihautausmaalla sijaitseva muistokivi, joka on pystytetty itsenäisyyspäivänä vuonna 2007. Sen on suunnitellut arkkitehti Pekka Mäenpää ja toteuttanut Pertti Hokkasen kiviliike. Kivi on punaista graniittia ja sen korkeus 1,1 metri ja leveys 3,2 metri. Kiven kaarevan jalustan polttopisteessä on varsinainen sankarihaudan risti. Kiveen on messinkisiin laattoihin kaiverrettu 185 Lempäälän haudatut ja kirjoilla olleet sankarivainajat. Siinä lukee kaatuneen nimi, elinaika sekä sotilasarvo ja kaatumis- tai haavoittumispaikka. Laatat ovat saaneet mallin sodanaikaisista tunnistuslevyistä. ==Lähteet== Luokka:Suomen patsaat ja veistokset Luokka:Lempäälän rakennukset ja rakennelmat